पशु चिकित्सालय में आग लगी - Sujangarh Online
पशु चिकित्सालय में आग लगी
By Nitin Sharma - May 21, 2010 SHARE
सुजानगढ.21 मई: स्थानीय नाथोतालाब के पास में स्थित राजकीय पशु चिकित्सालय में शोर्ट सर्किट होने से आग लग गयी। समय पर सूचना प्राप्त होने से बङा हादसा होने से टल गया। जानकारी से ज्ञात हुआ कि नाथोतालाब के पास के सैन छात्रावास का एक छात्र मुकेशसिंह पशुचिकित्सालय के पास के गुजर रहा था। उसने चिकित्सालय के एक कमरे के रोशनदान से धुँआ निकलता हुआ देखा। मुकेश ने अंदर जाकर देखा तो सभी कमरे बन्द थे तथा चिकित्सालय में कोई भी व्यक्ति नही मौजूद था। आग लगने की सूचना मुकेश ने पुलिस को देने पर पुलिस घटनास्थल पर पहुँची तथा नगरपालिका दमकल को बुलाकर कमरे के रोशनदान से पानी फेंका गया। कुछ समय पश्चात् चिकित्सालय कर्मी घेवरचन्द भी वहाँ पहुँच गया। जिसने कमरा खोला तो पता चला कि कमरे में टूटी कुर्सियाँ, कबाङ, तथा पानी आदि था। गौरतलब है कि उक्त कमरे में एक सिलेण्डर भी रखा हुआ था तथा पास के कमरे में चिकित्सालय के रिकार्ड के सारे कागज थे। अगर कुछ देर और हो जाती तो बङा हादसा घटित हो सकता था।
Share this:FacebookTwitterEmailGoogle TAGSFeaturedfire in govt animal hospitalgovt animal hospital sujangarhnatho talab sujangarhsain hostel sujangarhsujangarh news SHARE